Source: https://e-justice.europa.eu/content_maintenance_obligations-355-dk-hu.do?member=1
Timestamp: 2020-02-29 06:23:39+00:00

Document:
Tartási kötelezettségek - Dánia
A 27. cikk (1) bekezdése szerinti végrehajthatóság megállapítása iránti kérelmet a decentralizált szociális ellátások tárgyában illetékes államigazgatási hivatalhoz (Statsforvaltningen, a továbbiakban: Államigazgatási Hivatal) kell benyújtani.
Az államigazgatási hivatal határozatai ellen a dán Nemzeti Szociális Jogorvoslati Testülethez (Ankestyrelsen) nyújtható be fellebbezés.
Az Alkotmány 63. cikke értelmében a bíróságok felülvizsgálhatják a Szociális Jogorvoslati Testület által hozott határozatokat. Amennyiben a panaszos Dániában rendelkezik lakóhellyel, a Szociális Jogorvoslati Testület határozatának felülvizsgálata iránti kérelmet a panaszos lakóhelye (hjemting) szerinti kerületi bíróságon (ret vagy byret) kell benyújtani. Ha a panaszos nem rendelkezik lakóhellyel Dániában, akkor a fellebbezést a koppenhágai kerületi bíróságon (Københavns Byret) kell benyújtani. A kerületi bíróság határozata ellen fellebbezés nyújtható be az illetékes felsőbb bírósághoz (landsret); az utóbbi bíróság határozataival szemben pedig a Legfelsőbb Bírósághoz (Højesteretten) lehet fellebbezni, amennyiben a Fellebbezéseket Engedélyező Testület (Procesbevillingsnævnet) ehhez hozzájárul. Amikor megkapja az adott féltől érkező keresetet, a kerületi bíróság a felsőbb bíróság elé utalja az ügyet kivizsgálás céljából, amennyiben elvi kérdést kell elbírálni.
A bíróságok (a kerületi bíróságok, a felsőbb bíróságok és a Legfelsőbb Bíróság), valamint a Fellebbezéseket Engedélyező Testület elérhetőségei megtalálhatók az alábbi internetcímen: http://www.domstol.dk.
Dániában nem alkalmazandó.
A rendeletnek a központi hatóságok közötti együttműködésről szóló VII. fejezete Dániában nem alkalmazandó az Európai Közösség és a Dán Királyság közötti, a polgári és kereskedelmi ügyekben a joghatóságról, valamint a határozatok elismeréséről és végrehajtásáról szóló 2009. június 12-i megállapodás rendelkezései értelmében.
Az Egyesült Nemzeteknek a tartásdíjak külföldön történő behajtásáról szóló, 1956. június 20-i egyezménye (a továbbiakban: az ENSZ egyezmény) értelmében a Nemzeti Szociális Jogorvoslati Testületet jelölték ki a nemzetközi tartási ügyekben illetékes központi hatóságnak.
A Nemzeti Szociális Jogorvoslati Testület felhatalmazta az Adó- és Vámügyi Hivatal (SKAT) dél-dániai irodáját, hogy – az ENSZ egyezménynek megfelelően – járjon el közvetítőként a tartási követelések külföldi elismerése és érvényesítése (beszedése) iránti kérelmek ügyében.
A hátralékok beszedésért felelős hatóság (amely ez esetben a SKAT dél-dániai irodája) szedi be a végrehajtandó határozatokon alapuló követeléseket. Ha nem egyenlítik ki az adott követelést, ugyanaz a hátralékok beszedéséért felelős hatóság végrehajtja a határozatot.
Ha a beszedés vagy végrehajtás során a fizetésre kötelezett fél vitatja a követelést, a hátralékok beszedéséért felelős hatóság az Államigazgatási Hivatal elé terjeszti az ügyet, amelynek határozata a beszedés vagy végrehajtás elutasítását vagy felfüggesztését is eredményezheti.
Ugyanakkor a hátralékok beszedéséért felelős hatóság döntést hozhat a követelés fennállásáról és terjedelméről, amennyiben a vitatott kérdés a követelésnek a hátralékok beszedéséért felelős hatóság általi kezelését érinti. A hatóság fel is függesztheti a végrehajtást.
Az Államigazgatási Hivatal határozataival szembeni panaszokat a Szociális Jogorvoslati Testület bírálja el. Bizonyos esetekben az Államigazgatási Hivatal folytathatja a panasz tárgyát képező határozat végrehajtását.
A hátralékok beszedéséért felelős hatóságnak az adósságok behajtásáról szóló és egyéb határozataival – a követelések fennállására és terjedelmére vonatkozó határozatokat is beleértve – szembeni panaszok a Nemzeti Adóügyi Bíróság (Landsskatteretten) elé terjeszthetők, amennyiben a vitatott kérdés a követelésnek a hátralékok beszedéséért felelős hatóság általi kezelését érinti.
A végrehajtás és a kis értékű követelések bírósága (fogedret) bírálja el a beszedéséért felelős hatóság által foganatosított zár alá vételekkel szembeni kifogásokat. A végrehajtás és a kis értékű követelések bírósága által hozott határozatokkal szemben a felsőbb bírósághoz lehet fellebbezést benyújtani. Ha a követelés értéke nem haladja meg a 20 000 DKK-t, a végrehajtás és a kis értékű követelések bírósága által hozott határozattal szemben kizárólag a Fellebbezéseket Engedélyező Testület engedélyével nyújtható be fellebbezés. A felsőbb bíróság fellebbezési ügyekben hozott határozataival szemben – a Fellebbezéseket Engedélyező Testület engedélyével – a Legfelsőbb Bíróságra lehet fellebbezni.
Az Alkotmány 63. cikke értelmében a bíróságok kivizsgálhatják a Szociális Jogorvoslati Testület és a Nemzeti Adóügyi Bíróság által hozott határozatokat. Amennyiben a panaszos Dániában rendelkezik lakóhellyel, az ilyen határozat felülvizsgálata iránti kérelmet a panaszos lakóhelye szerinti kerületi bíróságon kell benyújtani. Ha a panaszos nem Dániában lakik, az ügyet a Koppenhágai Kerületi Bíróság elé kell terjesztenie. A kerületi bíróság határozata ellen fellebbezés nyújtható be az illetékes felsőbb bírósághoz (landsret); az utóbbi bíróság határozataival szemben pedig a Legfelsőbb Bírósághoz (Højesteretten) lehet fellebbezni, amennyiben a Fellebbezéseket Engedélyező Testület (Procesbevillingsnævnet) ehhez hozzájárul. Amikor megkapja az adott féltől érkező keresetet, a kerületi Bíróság a felsőbb bíróság elé utalja az ügyet kivizsgálás céljából, amennyiben elvi kérdést kell elbírálni.
Ankestyrelsen (Szociális Jogorvoslati Testület)
Statsforvaltningen (Államigazgatási Hivatal)
Personrestancer Jylland (egyéni hátralékok, Jütland)
International Inddrivelse (nemzetközi behajtás)
Skatteankestyrelsen (Adóügyi Fellebbviteli Hatóság)
c/o Landsskatteretten (Nemzeti Adóügyi Bíróság)
Dánia a 20., a 28. és a 40. cikkben említett dokumentumok dán, finn, izlandi, norvég és svéd fordítását fogadja el.
Utolsó frissítés: 31/01/2020

References: bíróság 
 bíróság 
 bíróság 
 bíróság 
 Bíróság 
 bíróság 
 Bíróság 
 Bíróság 
 bíróság 
 bíróság 
 Bíróság 
 bíróság